**Materská škola, Bancíkovej 2, 821 03 Bratislava**

**Kritériá prijímania detí na predprimárne vzdelávanie v materskej škole:**

Podľa  § 28 a § 59 ods. 2 školského zákona  riaditeľka spravidla prijíma deti od troch do šiestich rokov veku, výnimočne prijíma dieťa mladšie ako tri roky a **prednostne prijíma deti, ktoré dovŕšili piaty rok veku, deti s odloženou povinnou školskou dochádzkou a deti s dodatočne odloženou povinnou školskou dochádzkou.**

**Riaditeľka deti prijíma** **do výšky kapacity školy** **na základe podmienok a kritérií dohodnutých so zriaďovateľom**(v zmysle § 1 ods. 2 zákona č. 369/1990 Zb. o obecnom zriadení v znení neskorších predpisov) **a prerokovaných v pedagogickej rade školy.**

**Ďalšie dohodnuté podmienky prijímania:**

- spôsobilé dieťa od troch do šiestich rokov veku,

- dieťa, ktoré spĺňa základný stupeň hygienickej a sociálnej samostatnosti

 (samostatne sa naje lyžicou, napije z pohára, nemá plienky, fľašu a cumlík - ani na

 noc, použije WC, umyje si ruky, oblečie základné časti odevu, obuje sa, reaguje na

 pokyn dospelého, zrozumiteľne komunikuje na úrovni zodpovedajúcej jeho veku),

- súrodenec dieťaťa navštevujúci materskú školu, ktorý dovŕši vek 3 rokov do

 31.08.2020,

- deti zákonných zástupcov samoživiteľov.

VŠEOBECNE ZÁVÄZNÉ NARIADENIE mestskej časti Bratislava-Ružinov č. 2/ 2019 zo dňa 30. 04. 2019 o prijímaní detí na predprimárne vzdelávanie v materských školách v zriaďovateľskej pôsobnosti mestskej časti Bratislava-Ružinov stanovuje pravidlá prijímania detí na predprimárne vzdelávanie v materských školách v zriaďovateľskej pôsobnosti mestskej časti Bratislava-Ružinov.

<https://www.ruzinov.sk/data/MediaLibrary/2/20098/2_2019.pdf>

V Bratislave, dňa 23.03.2020                                                                                                                                  PaedDr. Jana Bolebruchová ,,v.r.“

​    riaditeľka MŠ

**Materská škola, Bancíkovej 2, 821 03 Bratislava**

Vec:  **Oznámenie o prijímaní  žiadostí na predprimárne vzdelávanie v materskej škole**

Riaditeľka Materskej školy Bancíkovej 2 informuje v zmysle § 59 ods. 3 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov a v znení § 3 ods. 2 vyhlášky MŠ SR č. 306/2008 Z. z.  o materskej škole v znení vyhlášky č. 308/2009 Z. z. zákonných zástupcov detí a verejnosť, že

 **ž i a d o s t i   na prijatie dieťaťa na výchovu a  vzdelávanie  do materskej školy** **na školský rok  2020/2021 sa budú prijímať v budove MŠ Bancíkovej 2**  **od 04.mája** **do 07.mája 2020 denne od 7,00 – do 15,00 h u riaditeľky MŠ alebo u jej zástupkyni Mgr. Moniky Kinierovej.**

**Žiadosť musí obsahovať: meno a priezvisko dieťaťa, dátum a miesto jeho narodenia, bydlisko a PSČ (podľa OP matky), meno, priezvisko a trvalé bydlisko matky,**

**meno, priezvisko a trvalé bydlisko otca, telefónne kontakty a adresu pre zaslanie rozhodnutia o prijatí alebo neprijatí dieťaťa.**K žiadosti sa podľa § 3 ods. 1 vyhlášky prikladá **potvrdenie o spôsobilosti  dieťaťa navštevovať materskú školu** od všeobecného lekára pre deti a dorast.

       Tlačivo žiadosti je zverejnené na webovom sídle materskej školy: [www.nasaskolka.sk](http://www.nasaskolka.sk/) .

       **Písomné rozhodnutie o prijatí** **alebo neprijatí dieťaťa** do materskej školy **vydá** **riaditeľka** v súlade s § 5 ods. 14, písm. a) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **najneskôr do 30.06.2020.**

 Pri odovzdávaní žiadosti zákonný zástupca **predkladá riaditeľke** (zástupkyni riaditeľky) **k nahliadnutiu** **rodný list dieťaťa a občiansky preukaz**za účelom overenia uvedených údajov. Materská škola nemá stanovený tzv. školský obvod. Materská škola nevytvára poradovník podľa času podania žiadosti, ku žiadostiam sa pristupuje rovnocenne.

V Bratislave, dňa 15.02. 2020                                                                                                                                  PaedDr. Jana Bolebruchová ,,v.r.“

​    riaditeľka MŠ